PATVIRTINTA

Šiaulių lopšelio – darželio „Trys nykštukai“

direktoriaus 2021 m. birželio 04 d.

įsakymu Nr. V-30

**ŠIAULIŲ LOPŠELIO – DARŽELIO „TRYS NYKŠTUKAI“**

**PEDAGOGŲ IR PAGALBOS VAIKUI SPECIALISTŲ VEIKLOS PRIEŽIŪROS TVARKOS APRAŠAS**

**I SKYRIUS**

**BENDROSIOS NUOSTATOS**

1. Šiaulių lopšelio-darželio „Trys nykštukai“ (toliau – Darželis) pedagogų ir pagalbos vaikui specialistų veiklos priežiūros tvarkos aprašas (toliau – Aprašas) nustato pedagoginio darbo priežiūros tvarką, tikslus ir uždavinius bei pedagoginio darbo priežiūros organizavimą, vykdymą.
2. Aprašas parengtas vadovaujantis Lietuvos Respublikos švietimo įstatymo 37 str, Darželio nuostatais, Direktoriaus pavaduotojo ugdymui pareigybės aprašymu, Vidaus tvarkos taisyklėmis, Švietimo ir mokslo ministerijos, Pedagogų profesinės raidos centro metodinėmis rekomendacijomis „Metodinėmis rekomendacijomis mokytojų veiklai vertinti“ – Vilnius, 2007 m.
3. Aprašas padeda užtikrinti ugdymo kokybę Darželyje, skatina bendravimą ir bendradarbiavimą.
4. **Pedagoginės veiklos priežiūra** – nuolatinis, nenutrūkstamas procesas, pagrįstas: analize ir refleksija, vertintojo geranoriškumu pedagogo atžvilgiu, pedagogų įtraukimu į vertinimo kriterijų aptarimą, reikalavimų veiklai realumu, įvairių vertinimo metodų taikymu ir gautų rezultatų lyginimu.
5. **Pedagogas** (toliau – pedagogas) – grupės pedagogas, meninio ugdymo mokytojas, pagalbos vaikui specialistai: logopedas, specialusis pedagogas, judesio korekcijos mokytojas, socialinis pedagogas ir kita.

**II SKYRIUS**

**PRIEŽIŪROS TIKSLAI IR UŽDAVINIAI**

1. Pedagoginės veiklos priežiūros tikslas – stebėti, analizuoti ir vertinti pedagogų,  
   dirbančių pagal ikimokyklinio ir priešmokyklinio ugdymo programą ir vaikų veiklą, siekiant Darželio strateginio plano, vykdomų programų, metinių veiklos uždavinių įgyvendinimo.
2. Pedagoginės veiklos priežiūros uždaviniai:  
   7.1. nustatyti, ar vaikams yra sudarytos tinkamos sąlygos ir galimybės įgyti ugdymo programose numatytas kompetencijas;  
   7.2. įvertinti, kaip vykdomos ugdymo programos;  
   7.3. įvertinus esamą situaciją, šalinti veiklos trūkumus;  
   7.4. teikti reikiamą pagalbą pedagogams, siūlymus pedagogams dėl ugdymo efektyvumo;

7.5. skatinti inovacijas;

7.6. skleisti gerąją patirtį;

7.7. prižiūrėti, kaip vykdomi švietimo politiką ir pedagoginę veiklą reglamentuojantys dokumentai;  
7.8. kaupti medžiagą pedagogų kasmetiniam darbo vertinimui ir jiems atestuojantis.

**III SKYRIUS   
PRIEŽIŪROS OBJEKTAI**

8. Bendrieji ugdymo organizavimo klausimai:

8.1. ugdymą reglamentuojančių teisės aktų įgyvendinimas;

8.2. pedagogų kvalifikacijos tobulinimas, atestacija;

8.3. darbo tvarka ir taisyklės;

8.4.ugdymo apskaitos, elektroninio dienyno pildymas;

8.5. tvarkaraščiai;

8.6. metodinio darbo organizavimas ir vykdymas;

8.7. ugdytinių pasiekimų ir pažangos vertinimo ;

8.8. prevencinio darbo organizavimas, renginiai;

8.9. mikroklimatas.

**IV SKYRIUS**

**PEDAGOGINĖS VEIKLOS PRIEŽIŪROS ORGANIZAVIMAS, VYKDYMAS IR ĮFORMINIMAS**

9. Priežiūrą Įstaigoje vykdo direktorius, direktoriaus pavaduotojas ugdymui, kitas įsakymu paskirtas asmuo.

10. Pedagoginės veiklos priežiūra organizuojama pagal direktoriaus patvirtintą pedagoginės veiklos priežiūros planą (priedas nr.1).

11. Priežiūra vykdoma pagal poreikį, iš anksto susitarus su pedagogu:

11.1. stebint veiklas ir/ar jų dalį;

11.2. stebint užsiėmimą, renginį ir/ar jo dalį;

11.3. stebint pasivaikščiojimą, veiklą lauke, maitinimą ir kitus dienos rėžimo elementus.

11.4. stebint užsiėmimus sporto salėje, muzikos kabinete, pagalbos vaikui specialistų (logopedo, specialiojo, socialinio pedagogo) kabinetuose.

11.5. analizuojant dokumentus;

11.6. vykdant apklausas, tyrimus;

11.7. iš anksto suderinus su pedagogais metinių pokalbių grafiką, vedant metinius pokalbius ir aptariant jų veiklos savianalizę už praėjusius mokslo metus, veiklos prioritetus kitiems metams;

11.8. teikiant individualią pagalbą, rekomendacijas ir priemones veiklos gerinimui.

12. Vykdoma priežiūra įforminama:

12.1. veiklos priežiūros ataskaitomis (Mokytojų ir pagalbos mokiniui specialistų (išskyrus psichologus) atestacijos nuostatų 5 priedas);

12.2. įrašais elektroniniame dienyne;

12.3. ugdytinių pasiekimų ir pažangos suvestinėmis;

12.4. pasitarimų/susirinkimų protokolais;

12.5. pedagogų veiklos kokybės įsivertinimo ataskaitomis.

13. Pedagoginės veiklos priežiūros rezultatai aptariami pedagogų tarybos posėdžių, metodinės grupės susirinkimų metu, individualiai su pedagogais.

14. Pedagoginės veiklos priežiūros išvados naudojamos pedagogų profesinės veiklos tobulinimui, strateginio ir metinio veiklos planų rengimui, metodinės grupės veiklos planavimui.

15. Pedagoginės veiklos priežiūrai vykdyti reikalingi pedagogų veiklos planavimo dokumentai:

15.1. kiekvienais metais pagal susitarimą, kuris apsprendžiamas pedagogų tarybos posėdžio metu, bet ne vėliau nei iki spalio 10 d. pedagogai parengia ilgalaikius ugdomosios veiklos planus.

15.1.1. planus pedagogai talpina sistemoje [www.musudarzelis.lt](http://www.musudarzelis.lt) , skiltyje „Planai“;

15.1.2. ilgalaikis ugdomosios veiklos planas – planas rengiamas vieniems mokslo metams.

15.2. Pedagogai kiekvieną savaitę pildo trumpalaikius ugdomosios veiklos planus vaikų grupei. 15.2.1. trumpalaikis ugdomosios veiklos planas gali būti planuojamas atsižvelgiant į poreikį norimiems pasiekimams išugdyti;

15.2.2. lopšelio grupės trumpalaikius ugdomosios veiklus pildo 2 savaitėms;

15.2.3. esant būtinybei planavimas gali būti pratęstas arba sutrumpintas.

15.3. 3. trumpalaikį ugdomosios veiklos planą rašo pedagogas.

* Skiltį „Veiklos formos ir idėjos vaikų veiklai – MUZIKA“ – pildo meninio ugdymo pedagogas pasitardamas su grupės pedagogais;
* Skiltį „Veiklos formos ir idėjos vaikų veiklai - KŪNO KULTŪRA“ – pildo judesio korekcijos mokytojas pasitardamas su grupės pedagogais;
* Skiltį „INDIVIDUALI VEIKLA“ – pildo grupės pedagogas ir pagalbos vaikui specialistas pagal poreikį.

**V SKYRIUS**

**BAIGIAMOSIOS NUOSTATOS**

16. Pedagoginės priežiūros metu sukaupta informacija konfidenciali ir naudojama tik Darželio ugdymo procesui tobulinti, pedagogų atestacijai, atestacijos atitikties patvirtinimo tikslu, darbuotojams skatinti arba drausminti.

1 priedas

ŠIAULIŲ LOPŠELIS – DARŽELIS „TRYS NYKŠTUKAI“

**... m. pedagogų veiklų priežiūros planas**

|  |  |  |  |  |
| --- | --- | --- | --- | --- |
| **Stebėjimo objektas** | **Stebimi pedagogai** | **Terminas** | **Rezultatų aptarimas** | **Pastabos** |
| **Ikimokyklinio ir priešmokyklinio ugdymo proceso įgyvendinimo stebėsena** | | | |  |
| Ilgalaikiai ugdomieji grupių veiklos planai |  |  |  |  |
| Trumpalaikiai grupių veiklos planai. Sritis – ... |  |  |  |  |
| **Profesinių kompetencijų tobulinimas** | | |  |  |
| Naujai priimtų pedagogų veiklų stebėjimas |  |  |  |  |
| Ketinančių atestuotis pedagogų stebėjimas |  |  |  |  |
| Pedagogo kvalifikacijos tobulinimo apskaitos vykdymas |  |  |  |  |